****

**Envolve - Επόμενος Σταθμός: Επιχειρηματικότητα**

**To Envolve Entrepreneurship επισκέπτεται τον Άγιο Νικόλαο**

***Με την 24η Οκτωβρίου να έχει οριστεί ως νέα προθεσμία αιτήσεων για το διαγωνισμό βράβευσης του οργανισμού, το Envolve συνεχίζει το ταξίδι του σε ακόμη περισσότερες πόλεις ανά την Ελλάδα, με σκοπό να εξερευνήσει και να υποστηρίξει τις τοπικές κοινότητες επιχειρηματικότητας και καινοτομίας***

Το Envolve Entrepreneurship, (<http://www.EnvolveGlobal.org>) διοργανώνει και φέτος το ταξίδι με τίτλο «Επόμενος Σταθμός: Επιχειρηματικότητα», που αποτελεί μία σειρά συναντήσεων σε πολλές ελληνικές πόλεις στο πλαίσιο του εκπαιδευτικού πυλώνα του οργανισμού. Σκοπός του ταξιδιού είναι η αναζήτηση και στήριξη δραστηριοτήτων στις τοπικές κοινότητες που αφορούν την επιχειρηματικότητα και την καινοτομία. Φέτος, το σημείο αφετηρίας ήταν η Θεσσαλονίκη, αφού ο οργανισμός συμμετείχε ενεργά στη Διεθνή Έκθεση Θεσσαλονίκης, διοργανώνοντας workshops και ομιλίες, ενώ ταυτόχρονα επισκέφθηκε οκτώ πόλεις της κεντρικής και βόρειας Ελλάδας, διοργανώνοντας συναντήσεις.

Η ομάδα του Envolve θα επισκεφθεί την πόλη του **Αγίου Νικολάου** την **Τρίτη 8 Οκτωβρίου**, ενώ η εκδήλωση θα πραγματοποιηθεί στην **Αίθουσα Πολλαπλών Χρήσεων, στο Ελληνικό Μεσογειακό Πανεπιστήμιο, Τμήμα Διοικητικής Επιστήμης και Τεχνολογίας** στις **11:00 π.μ.**

Οι ενδιαφερόμενοι μπορούν να δηλώσουν δωρεάν συμμετοχή ακολουθώντας αυτόν τον σύνδεσμο: [www.facebook.com/pg/EnvolveGR/events/](http://www.facebook.com/pg/EnvolveGR/events/)

Στις συναντήσεις αυτές, οι οποίες συνεχίζονται και εντός του Οκτωβρίου, πέρα από νέους και υφιστάμενους επιχειρηματίες, συμμετέχουν φορείς και θεσμικοί εκπρόσωποι της τοπικής αυτοδιοίκησης, της ακαδημαϊκής κοινότητας, των εμπορικών επιμελητηρίων, καθώς και άλλων επαγγελματικών οργανώσεων. Επίκεντρό τους είναι η μεταφορά γνώσεων και καλών πρακτικών από τη σκηνή της νεοφυούς επιχειρηματικότητας. Επιπλέον, οι συμμετέχοντες έχουν τη δυνατότητα να ενημερώνονται αναλυτικά για τους τρόπους που μπορούν να επωφεληθούν από το Envolve, καθώς και για τη διαδικασία αίτησης στο Envolve Award Greece 2019. Παράλληλα, στοχεύουν στην προώθηση της επικοινωνίας και των συνεργειών μεταξύ των διαφορετικών τοπικών φορέων και επιχειρηματιών.

Ο Jimmy Αθανασόπουλος, Πρόεδρος του Envolve Entrepreneurship, δήλωσε: «Σε συνέχεια των εκδηλώσεών μας σε 17 πόλεις της Ελλάδας το 2018, βρισκόμαστε στα μέσα της φετινής μας περιοδείας, σε ακόμη περισσότερες πόλεις, όπου συναντούμε ανθρώπους που έχουν πάθος για δημιουργία, καινοτόμους, μα πάνω από όλα έχουν όρεξη για σκληρή δουλειά αλλά και ελπίδα πως μπορούν να δραστηριοποιηθούν επιχειρηματικά στην Ελλάδα. Ο οργανισμός μας στέκεται σταθερά δίπλα σε όλους αυτούς που επιλέγουν το δύσκολο δρόμο της επιχειρηματικότητας και της καινοτομίας, δρόμο που όμως μπορεί να εξελιχθεί σε ιδιαίτερα ανταποδοτικό για την κοινωνία και την οικονομία. Μόνο το 2018, πέντε από τους οκτώ νικητές μας προέρχονται από την περιφέρεια, και αυτό θέλουμε να συνεχιστεί.»

Πέρυσι, το ταξίδι του οργανισμού παρακολούθησαν εκατοντάδες συμμετέχοντες σε 17 πόλεις της Ελλάδας, όπου συζήτησαν για την επιχειρηματικότητα και την καινοτομία στη χώρα μας, ανέδειξαν τις τοπικές επιχειρηματικές δραστηριότητες και εξέφρασαν τους προβληματισμούς τους. Σε αυτό συνέβαλαν έμπρακτα και οι περισσότεροι από 50 ομιλητές, οι οποίοι μοιράστηκαν τις γνώσεις και την εμπειρία τους, τόσο σε θέματα επιχειρηματικότητας, όσο και καινοτομίας.

Παρατηρώντας το αυξημένο ενδιαφέρον για συμμετοχή στο διαγωνισμό Envolve Award Greece από επιχειρήσεις και ομάδες στις 9 πόλεις που ο οργανισμός έχει ήδη επισκεφθεί φέτος, η προθεσμία υποβολής αιτήσεων παρατάθηκε μέχρι τις 24 Οκτωβρίου. Το Envolve αναζητά νέους ή υφιστάμενους επιχειρηματίες που χρειάζονται υποστήριξη στη δημιουργία ή την ανάπτυξη των εγχειρημάτων τους. Οι συμμετέχοντες του διαγωνισμού διεκδικούν άτοκη χρηματοδότηση, καθοδήγηση, καθώς και υπηρεσίες επιχειρηματικής υποστήριξης.

Η αποστολή του Envolve βασίζεται σε τρεις πυλώνες: την εκπαίδευση, τους πόρους και τα βραβεία. Ο μη κερδοσκοπικός οργανισμός, που ιδρύθηκε το 2012 από το Libra Group, παρέχει εκπαίδευση για νεοφυείς επιχειρήσεις και επιχειρήσεις που βρίσκονται σε αρχικό στάδιο, αξιοποιώντας παράλληλα συνεργασίες με άλλους οργανισμούς και επιχειρήσεις, που αυξάνουν τη διαθεσιμότητα επιχειρηματικών πόρων. Το πρόγραμμα βράβευσης στην Ελλάδα διεξάγεται για λογαριασμό της Ελληνικής Πρωτοβουλίας και υποστηρίζεται από πολλούς οργανισμούς, όπως η Antidote, η Atradius, το epixeiro.gr, το IADR, η Intracom Telecom, το Δικηγορικό Γραφείο Ιωάννης Βασαρδάνης & Συνεργάτες, το Δικηγορικό Γραφείο Λυκουρέζου, η Microsoft, η Moore Stephens, η People for Business, η Reed Smith, η SAP Hellas, η V+O Communication και η White Room.

- Τέλος –

**Σχετικά με το Envolve Entrepreneurship:**

Το Envolve Entrepreneurship είναι ένας οργανισμός στήριξης της επιχειρηματικότητας, που ιδρύθηκε από το Libra Group και παρέχει πόρους, εκπαίδευση και προγράμματα βράβευσης για τη νεοφυή επιχειρηματικότητα παγκοσμίως. Ο οργανισμός ενσωματώνει το πρώην Ελληνικό Βραβείο Επιχειρηματικότητας (ΗΕΑ) και το Αμερικανικό Βραβείο Επιχειρηματικότητας (ΑΕΑ) – προγράμματα τα οποία έχουν αναδείξει 43 νικητές από το 2012, υποστηρίζοντας τη δημιουργία θέσεων εργασίας και την οικονομική ανάπτυξη της Ελλάδας και των Η.Π.Α. To Envolve στοχεύει στη δημιουργία μιας παγκόσμιας κοινότητας όπου όλοι οι επιχειρηματίες μπορούν να ευημερήσουν και να αναπτυχθούν, και στοχεύει στην ανάπτυξη και καλλιέργεια επιχειρηματικών οικοσυστημάτων, διασφαλίζοντας την άμεση διαθεσιμότητα υπηρεσιών επιχειρηματικής στήριξης σε όλους τους επιχειρηματίες.

Για να μάθετε περισσότερα για το Envolve, επισκεφθείτε το <http://EnvolveGlobal.org>

**Σχετικά με το Libra Group:**

Ο Όμιλος Libra είναι ένας ιδιόκτητος διεθνής όμιλος επιχειρήσεων, που λειτουργεί 30 θυγατρικές εταιρείες, οι οποίες δραστηριοποιούνται σε 35 χώρες σε έξι ηπείρους. Επικεντρώνεται σε έξι βασικούς τομείς: την αεροπλοΐα, την ενέργεια, τη χρηματοδότηση και τις διαφοροποιημένες επενδύσεις, τη φιλοξενία, τα ακίνητα και τη ναυτιλία. Ο Όμιλος ανήκει εξολοκλήρου στην οικογένεια Λογοθέτη.

Για να μάθετε περισσότερα για το Libra Group, επισκεφθείτε το [www.libra.com](http://www.libra.com)